b'\n_START_ARTICLE_\nEgidijus Lau\xc5\xbeikas\n_START_PARAGRAPH_\nEgidijus Lau\xc5\xbeikas (g. 1959 m. liepos 6 d. Tro\xc5\xa1k\xc5\xabnuose, Anyk\xc5\xa1\xc4\x8di\xc5\xb3 rajonas) \xe2\x80\x93 teis\xc4\x97jas, Vilniaus universiteto (VU) Teis\xc4\x97s fakulteto d\xc4\x97stytojas, Teis\xc4\x97j\xc5\xb3 tarybos pirmininko pavaduotojas.\n_START_SECTION_\nBiografija\n_START_PARAGRAPH_\n1977 m. baig\xc4\x97 Tro\xc5\xa1k\xc5\xabn\xc5\xb3 vidurin\xc4\x99 mokykl\xc4\x85. 1977-1982 m. baig\xc4\x97 VU Teis\xc4\x97s fakultet\xc4\x85, \xc4\xafgijo teisininko kvalifikacij\xc4\x85. Sta\xc5\xbeavosi u\xc5\xbesienyje: Liono universitete (Pranc\xc5\xabzija, 1996 m.), Pranc\xc5\xabzijos teis\xc4\x97j\xc5\xb3 nacionalin\xc4\x97je mokykloje Pary\xc5\xbeiuje (1998 m.), Tarptautiniame teisinio bendradarbiavimo centre Leidene (Nyderlandai, 2001, 2004 m.), Pranc\xc5\xabzijos antstoli\xc5\xb3 r\xc5\xabmuose (2001 m.)._NEWLINE_1984\xe2\x80\x931988 m. Lietuvos TSR teisingumo ministerijos (vyresnysis) konsultantas, 1988\xe2\x80\x931995 m. Vilniaus miesto Spalio rajono teismo (Vilniaus 2-osios apylink\xc4\x97s teismo) teis\xc4\x97jas, pirmininko pavaduotojas, 1995\xe2\x80\x931997 m. Vilniaus apygardos teismo, 1997\xe2\x80\x931999 m. Lietuvos apeliacinio teismo teis\xc4\x97jas, nuo 1999 m. Lietuvos Auk\xc5\xa1\xc4\x8diausiojo Teismo teis\xc4\x97jas._NEWLINE_1982\xe2\x80\x931984 m. VU TF Baud\xc5\xbeiamosios teis\xc4\x97s katedros asistentas, nuo 1993 m. VU Teis\xc4\x97s fakulteto Civilin\xc4\x97s teis\xc4\x97s ir proceso, nuo 2009 m. rugs\xc4\x97jo 1 d. \xe2\x80\x93 VU TF Privatin\xc4\x97s teis\xc4\x97s katedros d\xc4\x97stytojas, lektorius. D\xc4\x97sto kurs\xc4\x85 \xe2\x80\x9eCivilinis procesas\xe2\x80\x9c, veda seminarus, vadovauja darbams._NEWLINE_LR civilinio proceso kodekso projekto darbo grup\xc4\x97s narys. Antstoli\xc5\xb3 \xc4\xafstatymo, kit\xc5\xb3 LR \xc4\xafstatym\xc5\xb3, Teismo sprendim\xc5\xb3 vykdymo instrukcijos projekt\xc5\xb3 rengimo darbo grupi\xc5\xb3 narys, Civilinio proceso kodekso tobulinimo darbo grup\xc4\x97s narys. Jis taip pat yra Studij\xc5\xb3 kokyb\xc4\x97s centro egzamin\xc5\xb3 komisijos narys, Teis\xc4\x97j\xc5\xb3 mokymo ir veiklos vertinimo koordinavimo komisijos prie Teism\xc5\xb3 tarybos pirmininkas. Nuo 2008 met\xc5\xb3 Teis\xc4\x97j\xc5\xb3 tarybos narys, nuo 2010 m.- pirmininko pavaduotojas._NEWLINE_Paskelb\xc4\x97 mokslini\xc5\xb3 ir teisin\xc4\x97s praktikos straipsni\xc5\xb3 specializuotoje periodikoje, skait\xc4\x97 prane\xc5\xa1imus tarptautin\xc4\x97se mokslin\xc4\x97se konferencijose civilinio proceso teis\xc4\x97s klausimais Vilniuje (2002 ir 2004 m.), So\xc4\x8dyje (Rusija, 2004 m.), Jekaterinburge (Rusija, 2005 ir 2006 m.)._NEWLINE_Jis yra Vilniaus universiteto Teis\xc4\x97s fakulteto Alumni draugijos narys ir \xc5\xa1ios draugijos Tarybos narys (nuo 2003 m.)._NEWLINE_2010 m. lapkri\xc4\x8dio 26 d. i\xc5\xa1rinktas Teis\xc4\x97j\xc5\xb3 Tarybos pirmininko pavaduotoju._NEWLINE_2019 m. teis\xc4\x97saugos sulaikytas kartu su grupe kit\xc5\xb3 teis\xc4\x97j\xc5\xb3. \xc4\xaetariamas atlik\xc4\x99s korupcines veikas. Kol vyksta tyrimas, teis\xc4\x97jo \xc4\xafgaliojimai sustabdyti._NEWLINE_I\xc5\xa1siskyr\xc4\x99s. Dukros \xe2\x80\x93 teisinink\xc4\x97 Irtaut\xc4\x97 Lau\xc5\xbeikait\xc4\x97 (g. 1983 m.) ir Ieva Lau\xc5\xbeikait\xc4\x97 (g. 1987 m.).'